open-index/open-wikipedia-markdown huggingface dataset:
NBA բոլոր աստղերի խաղի ամենաարժեքավոր բասկետբոլիստների ցանկ

[thumb|upright|[Կոբի Բրայանտը տիտղոսը ստացել է 2002, 2007, 2009 և 2011 թվականներին]]
[thumb|upright|[Ուիլթ Չեմբեռլենը նվաճել է տիտղոսը 1960 թվականին]]
[thumb|upright|[Մայքլ Ջորդան իր կարիերայի ընթացքում երեք անգամ արժանացել է մրցանակին]]
[thumb|upright| [Չարլզ Բարքլին 1991 թվականին տեղի ունեցած մրցախաղի ժամանակ նվաճել է տիտղոսը]]
[thumb|upright|[Շաքիլ Օ'Նիլ բոլոր աստղերի մրցախաղի ժամանակ 3 անգամ դարձել է MVP]]
[thumb|upright|[Դուեյն Ուեյդ]]

**Բասկետբոլի ազգային ասոցիացիայի բոլոր աստղերի խաղի ամենաարժեքավոր բասկետբոլիստներ** () տիտղոս, որն ամեն տարի շնորհվում է Բասկետբոլի ազգային ասոցիացիայի բոլոր աստղերի խաղերի ամենաարժեքավոր բասկետբոլիստին։ Հիմնադրվել է 1953 թվականին։ Հենց այդ նույն թվականին էլ նշվել են նախորդ երկու մրցախաղերի լավագույն բասկետբոլիստները՝ Էդ Մակոլին (1951) և Փոլ Արիզինը (1952)։ Քվեարկությունը տեղի է ունենում մրցախաղին ներկա գտնվող լրագրողների և մեկնաբանների շրջանում։ Տիտղոսը շնորհվում է առավելագույն ձայներ հավաքած խաղացողին։ 1999 թվականին մրցախաղը չի կայացել՝ Բասկետբոլի ազգային ասոցիացիայում տեղի ունեցած լոկաուտի պատճառով։

2009 թվականին Կոբի Բրայանտը և Շաքիլ Օ'Նիլը իրենց կարիերայում երրորդ անգամ արժանացել են MVP կոչմանը՝ միանալով Օսկար Ռոբերտսոնի և Մայքլ Ջորդանի շարքերին։ Տիտղոսների քանակով առաջատարներ են նաև Բոբ Փեթիթը և Կոբի Բրայանտը, որոնք 4 անգամ արժանացել են մրցախաղի ամենաարժեքավոր խաղացողի տիտղոսին։ Բոբ Կոուզին, Ջուլիուս Իրվինգը, Այզեա Թոմասը, Մեջիք Ջոնսոնը, Կարլ Մելոունը, Ալեն Այվերսոնը, Ռասսել Վեսթբրուքը, Լեբրոն Ջեյմսը և Քևին Դյուրանտը տիտղոսին արժանացել են երկու անգամ։ Լեբրոն Ջեյմսը առաջին անգամ տիտղոսը նվաճել է 2006 թվականին 21 տարեկան հասակում՝ դառնալով մրցանակին արժանացած ամենաերիտասարդ խաղացողը։ Տիտղոսի շնորհման պատմության ամբողջ ընթացքում 4 անգամ միաժամանակ երկու խաղացող՝ Էլջին Բեյլորը և Բոբ Փեթիթը (1959 թվական), Ջոն Սթոքթոնը և Մելոունը (1993 թվական), Օ'Նիլը և Թիմ Դանքանը (2000 թվական), ինչպես նաև Բրայանտը և Օ'Նիլը (2009 թվական) մրցանակը կիսել են միմյանց միջև։ Շաքիլ Օ'Նիլը միակ խաղացողն է, որը երկու անգամ տիտղոսը կիսել է ուրիշ հավակնորդի հետ։ Ակումբներից տիտղոսների քանակով առաջատար է «Լոս Անջելես Լեյքերսը», որի խաղացողները 10 անգամ նվաճել են տիտղոսը։ Միևնույն ժամանակ «Բոստոն Սելտիքսի» խաղացողները պարգևը նվաճել են 8 անգամ։ Թիմ Դանքանը միակ խաղացողն է, որը ծնվել է ԱՄՆ-ի սահմաններից դուրս (Ամերիկյան Վիրջինյան կղզիներ), սակայն արժանացել է տիտղոսին։ Տիտղոսը ներկայումս պատկանում է Քևին Դյուրանտին (2019)։

## Հաղթողներ

## Մեկնաբանություններ
*  1999 թվականին Բոլոր աստղերի մրցախաղը չի կայացել լոկաուտի պատճառով։
*  Թիմ Դանկանը համարվում է ԱՄՆ-ի քաղաքացի, ինչպես բոլոր Ամերիկյան Վիրջինյան կղզիների քաղաքացիները։ Նա միջազգային մրցումների ժամանակ ներկայանում է ԱՄՆ-ի հավաքականի կազմում։
*  Նշված են այնպիսի մրցախաղեր, որտեղ ամենաարժեքավոր բասկետբոլիստի տիտղոսին արժանացել են միաժամանակ երկու բասկետբոլիստներ։

## Ծանոթագրություններ

## Արտաքին հղումներ
* 
* все MVP НБА
* Basketball Chance

Կատեգորիա:1953 հիմնադրումներ
Կատեգորիա:Բասկետբոլի ազգային ասոցիացիայի ցանկեր
40Վ6Մ (ունիվերսալ դիտաշտարակ)

**Ունիվերսալ շարժական 40Վ6Մ դիտաշտարակ**, Ս-300 զենիթահրթիռային համալիրի բաղկացուցիչ մաս տարբեր վերափոխություններով։ Մշակվել է համալիրների՝ անտառապատ կամ խիստ կտրտված տեղանքներում զենիթային դիվիզիոնների և ռադիոտեխնիկական զորքերի ստորաբաժանումների տեղակայման ժամանակ ոչ բարձր թիրախների հայտնաբերման  հայտնաբերման և ուղեկցման հնարավորությունների ընդլայնման համար։ Դիտաշտարակը սպառազինության կազմում ընդգրկվել է 1970-ական թվականների վերջերին և 1980-ական թվականների սկզբներին։ Ավելի ուշ զորքերում ներառվել է մոտ 39 մ բարձրությամբ 40Վ6ՄԴ դիտաշտարակը, որը 40Վ6Մ դիտաշտարակից տարբերվում էր 13 մետրանոց լրացուցիչ կցանով։
## Դիտաշտարակի կառուցվածք
* Սարքավորումներով շրջանակ, 
* Սարքավորումներով սլաք, 
* Աութրիգերներ (ձախ և աջ), 
* Ձգալարեր, 
* Կայանման հենակներ, 
* Հենակետային կցաշուրթ,
* Հոդակապավոր հենարան (վերին և ստորին հենարաններ), 
* Ջրաբաշխական սարքավորում, 
* Էլեկտրասարքավորումներ, 
* Շարժուն մաս, 
* Հենակետային սալեր,
* ՄԱԶ-537 քարշակ, 
* Պահուստային մասեր, գործիքներ, պիտույքներ։
## Դիտաշտարակի տեղափոխում
Մոտ 25 մետր բարձրությամբ 40Վ6Մ դիտաշտարակին տրանսպորտային վիճակում բուքսիրում է նրա կազմի մեջ մտնող ՄԱԶ-537 քարշակը։ 40Վ6Մ դիտաշտարակի լրացուցիչ հատվածների տեղափոխման համար օգտագործվում է ԿռԱԶ-260 ավտոգնացքը և ՄԱԶ-938-ի կիսակցորդը։
## Ծանոթագրություններ

## Արտաքին հղումներ
* Вышка 40В6М на сайте «Энциклопедия ракетного оружия»
* Журнал «Невский Бастион»  Персональная страница главного редактора Александра Карпенко

Կատեգորիա:Խորհրդային զենքեր
UNIMA

**UNIMA** (*Union Internationale de la Marionnette*, հայերեն` *Տիկնիկային գործիչների միջազգային միություն*), հիմնադրվել է Պրահայում, 1929 թվականին։ 1981 թվականին ֆրանսիացի տիկնիկագործ Ժակ Ֆելիքսը UNIMA-յի գլխամասը տեղափոխել է Շառլվիլ Մեզիեր, Ֆրանսիա, որը 1972 թվականից սկսած *Festival Mondial des Théâtres de Marionnettes*-ի անցկացման վայրն է եղել։ UNIMA-ն միացված է ՅՈՒՆԵՍԿՕ-ին, ինչպես նաև` Թատրոնի միջազգային ինստիտուտի անդամ է։

## Ազգային կենտրոններ

Աշխարհի տարբեր մասերում կան Ազգային կենտրոններ, այդ թվում`
* UNIMA-ԱՄՆ, հիմնադրվել է Ջիմ Հենսոնի կողմից, 1966 թվականին։ 1992 թվականին Տիկնիկային արվեստի կենտրոնն Ատլանտայում դարձել է UNIMA-ԱՄՆ-ի գլխամաս։
* UNIMA Ավստրալիա
* UNIMA Պակիստան
* Բրիտանական UNIMA
* UNIMA Ֆրանսիա

## UNIMA Համաշխարհային կոնգրեսներ
Համաշխարհային կոնգրեսներ տեղի են ունեցել. 
* 1929` Պրահա
* 1929` Փարիզ
* 1930` Լիեժ
* 1933` Լյուբլյանա 
* 1957` Պրահա 
* 1958` Բուխարեստ
* 1960` Բոխում-Բրաունշվայգ
* 1962` Վարշավա
* 1966` Մյունխեն
* 1969` Պրահա
* 1972` Շառլվիլ Մեզիեր
* 1976` Մոսկվա
* 1980` Վաշինգտոն ԿՇ 
* 1984` Դրեզդեն 
* 1988` Նագոյա
* 1992` Լյուբլյանա
* 1996` Բուդապեշտ
* 2000` Մագդեբուրգ 
* 2004` Ռիեկա 
* 2008` Պերթ 
* 2012` Չենդու
* 2016` Տոլոսա

## Տես նաև
* Տիկնիկային թատրոն

## Ծանոթագրություն

## Արտաքին հղումներ
*
* Բրիտանական UNIMA

Կատեգորիա:1929 հիմնադրումներ
Կատեգորիա:Միջազգային մշակութային կազմակերպություններ
Կատեգորիա:ՅՈՒՆԵՍԿՕ
Կատեգորիա:Տիկնիկային թատրոն
Տելինգանայի օրենսդիր ժողով

**Տելինգանայի օրենսդիր ժողով** (), Հնդկաստանի Տելինգանա նահանգի երկպալատ օրենսդիր ժողով։ Տելինգանայի օրենսդիր ժողովն այժմ ունի 119 ընտրված անդամ։ Ժողովի շենքի գլխավոր ճատարապաետը եղել է Նավաբ Սարվար Ջունգը։ Շենքը գտնվում է Հայդարաբադ քաղաքում։

Տելինգանայի օրենսդիր ժողովի անդամներն ընտրվում են նահանգի մեծահասակ բնակիչների կողմից փակ քվեարկությամբ։ Յուրաքանչյուր ընտրատարածք ընտրում է օրենսդիր ժողովի մեկ անդամ։ Ժողովն ընտրվում է հարաբերական մեծամասնության համակարգի կամ պարզ բազմության համակարգի օգտագործմամբ։ Ընտրություններն անցկացվում են Հնդկաստանի կենտրոնական ընտրական հանձնաժողովի կողմից։

## Տես նաև
* Տելինգանայի օրենսդիր ժողովի խոսնակների ցանկ
* Տելինգանայի օրենսդիր ժողովի խոսնակի տեղակալների ցանկ
* Տելինգանայի գլխավոր նախարարների ցանկ
* Տելինգանայի գլխավոր նախարարի տեղակալների ցանկ
* Հնդկաստանի խորհրդարան

## Ծանոթագրություններ

## Արտաքին հղումներ
* Տելինգանայի օրենսդիր ժողովի պաշտոնական կայք 

Կատեգորիա:Տելինգանայի օրենսդիր ժողով
Կատեգորիա:Հնդկաստանի նահանգների ստորին պալատներ
Կատեգորիա:Ազգային ստորին պալատներ
Կատեգորիա:Հնդկաստանի քաղաքականություն
Կատեգորիա:Հնդկաստանի կառավարություն
Լիլլի Բեխեր

**Լիլլի Բեխեր** (, ), գերմանացի գրող և լրագրող։

Յոհաննես Ռոբերտ Բեխերի կինը։

## Կենսագրություն
Լիլլի Բեխերը սովորել է Մյունխենի գիմնազիայում, այնուհետև լեզուներ է ուսումնասիրել  Հայդելբերգի համալսարանում։ 1919 թվականին անդամակցել է Գերմանիայի կոմունիստական կուսակցությանը։ Աշխատել է Մյունխենի հրատարակչություններում և Բեռլինի *Die Rote Fahne* թերթում։ 1922-1923 թվականներին Բեռլինի Նյուքյոլն շրջանում ղեկավարել է *KKE* կանանց մասնաճյուղը։ 1924-1926 թվականներին ղեկավարել է իր կողմից հիմնադրված *Die Arbeiterin* կանանց ամսագիրը և աշխատել է *Neuer Deutscher Verlag* հրատարակչությունում` որպես սրբագրիչ և խմբագիր։ 1932-1933 թվականներին զբաղեցրել է *Arbeiter Illustrierte Zeitung*  թերթի գլխավոր խմբագրի պաշտոնը։ 1933-1934 թվականներին ապրել է Վիեննայում, այնուհետև մինչև 1936 թվականն աշխատել է Փարիզի «*Editions du Carrefour*» հրատարակչությունում, որտեղ հանդիպել է իր ապագա ամուսնուն՝ Յոհաննես Բեխերին։ 1936 թվականին Լիլլի Բեխերը հրապարակել է Ազգային սոցիալիստների կողմից հրեաների հետապնդման մասին առաջին փաստաթղթերը՝ «Դեղին բիծ» խորագրի ներքո։ Մինչև 1945 թվականը Լիլլի Բեխերը բնակվել է Մոսկվայում և աշխատել որպես պետական հրատարակչատան  թարգմանիչ, ինչպես նաև «Ինոստրաննայա լիտերատուրա» ամսագրում, Մոսկովյան ռադիոյում և «Ազատ Գերմանիա» ազգային կոմիտեում։ Վերադառնալով Գերմանիա` ընդունվել է Գերմանիայի Սոցիալիստական Միավորված կուսակցության շարքերը։ 1945-1950 թվականներին զբաղեցրել է  *Neue Berliner Illustrierte*-ի գլխավոր խմբագրի պաշտոնը։ 1958 թվականին ամուսնու մահից հետո ղեկավարել է Բեռլինի գեղարվեստի ակադեմիայի նրա անունը կրող արխիվը։

## Երկեր
* *Rote Signale. Gedichte und Lieder* (Hrsg).; Berlin 1931
* *Der gelbe Fleck* (Hrsg.); 1936
* L. Becher, G. Prokop։ *Johannes R. Becher. Bildchronik seines Lebens*; Berlin 1963

## Ծանոթագրություններ

## Գրականություն
* Bernd-Rainer Barth։ Becher, Lilly. In։ Wer war wer in der DDR? 5. Ausgabe. Band 1, Ch. Links, Berlin 2010, ISBN 978-3-86153-561-4.
* *[http://www.bundesstiftung-aufarbeitung.de/wer-war-wer-in-der-ddr-%2363%3b-1424.html?ID=4625 Korpus (Becher), Lilly]*

## Արտաքին հղումներ
* Literatur von und über Lilly Becher im Katalog der Deutschen Nationalbibliothek
* Lilly-Becher-Archiv im Archiv der Akademie der Künste, Berlin

Կատեգորիա:Գերմանացի գրողներ
Կատեգորիա:Գերմանացի թարգմանիչներ
Կատեգորիա:Գերմանացի լրագրողներ
Կատեգորիա:Գերմանացի կենսագիրներ
Կատեգորիա:Գերմանացի ֆեմինիստներ
Կատեգորիա:Կին լրագրողներ
Կատեգորիա:Կին կենսագիրներ
Կատեգորիա:Կոմունիստ կին գրողներ
Կատեգորիա:Հայդելբերգի համալսարանի շրջանավարտներ
Նատալյա Ժուկովա

**Նատալյա Ալեքսանդրովնա  Ժուկովա** (, ), ուկրաինացի շախմատիստուհի, գրոսմայստեր (2010), Եվրոպայի կրկնակի չեմպիոն (2000, 2015), աշխարհի բլից առաջնության փոխչեմպիոն (2012),  Ուկրաինայի կանանց հավաքականի անդամ,  շախմատի օլիմպիադայի հաղթող (2006),  Աստանայում կայացած աշխարհի թիմային առաջնության հաղթող (2013), Վարշավայի Եվրոպայի թիմային առաջնության հաղթող (2013), Եվրոպայի  կրկնակի չեմպիոն (2000, 2015),  Ուկրաինայի սպորտի վաստակավոր վարպետ։

## Կենսագրություն
Ծնվել է Դրեզդենում՝ խորհրդային զինվորականի ընտանիքում, մանկությունն անցել է Կախովկա քաղաքում։ 1994 թվականին Սոմբատհեյում դարձել է Եվրոպայի մինչև 14 տարեկանների չեմպիոն, 1995 թվականին Բաիլ Հերկուլանում դարձել  Եվրոպայի մինչև 16 տարեկանների չեմպիոն, իսկ Սեգեդում տեղի ունեցած շախմատի աշխարհի երիտասարդական առաջնությունում՝ աշխարհի մինչև 16 տարեկանների չեմպիոն։ 1996 թվականին՝ Ուկրաինայի կանանց առաջնությունում Ժուկովան բաժանել է առաջին տեղը։ 1998 թվականին դարձել է Բելգրադում և Գրոնինգենում անցկացված մրցաշարերի հաղթող։ 2000 թվականին Բաթում քաղաքում տեղի ունեցած կանանց Եվրոպայի առաջնությունում չեմպիոն է դարձել՝ եզրափակչում 2½։ 1½  հաշվով հաղթելով Եկատերինա Կովալևսկայային։ 2003 թվականիկն Կրասնոտուրինսկ քաղաքում տեղի ունեցած կանանց մրցաշարում դարձել է հաղթող։ Ժուկովան երկրորդ անգամ Եվրոպայի չեմպիոնի տիտղոսը նվաճել է 2015 թվականին՝ Չաքվա քաղաքում․ 11 հնարավորից վաստակել է 9½ միավոր՝ իրենից ½ միավոր ետ թողնելով Նինո Բացիաշվիլիին, 1½  միավոր՝ Ալինա Կաշլինսկային։

1996 թվականին ընդգրկվել է Ուկրաինայի կանանց հավաքականում։

1995 թվականին դարձել է կանանց միջազգային վարպետ, 1997 թվականին՝ կանանց գրոսմայստեր, 2010 թվականին՝ գրոսմայստեր։

2019 թվականի Ուկրաինայի խորհրդարանական ընտրությունների ժամանակ Եղել է Ուկրաինայի Գերագույն ռադայի պատգամավորի թեկնածու, առաջադրվել է  «Նոր ուժերի շարժում» կուսակցության կողմից։

## Ընտանիք
Ամուսնացած է եղել ռուս գրոսմայստեր Ալեքսանդր Գրիշչուկի հետ։ 2007 թվականին ծնվել է նրանց դուստրը։

## Ծանոթագրություններ

## Արտաքին հղումներ
*Անձնական քարտը ՖԻԴԵ-ի կայքում
*Պարտիաները  Chessgames.com բազայում
*Անձնական քարտը 365chess կայքում
*Zhukova, Natalia
*

Կատեգորիա:Շախմատային օլիմպիադաների մասնակիցներ
Կատեգորիա:Շախմատի գրոսմայստերներ
Կատեգորիա:Շախմատիստներ այբբենական կարգով
Կատեգորիա:Ուկրաինացի շախմատիստներ
Կատեգորիա:Շախմատի կանանց գրոսմայստերներ
Կատեգորիա:Ուկրաինայի քաղաքական գործիչներ
Կատեգորիա:Շախմատի միջազգային վարպետներ
MahaNakhon

**MahaNakhon** (, ), բազմաֆունկցիոնալ երկնաքեր, որը գտնվում է Բանգրակ թաղամասում (Բանգկոկ, Թաիլանդ)։ 314 մետր բարձրությամբ շենքը Թաիլանդում երկրորդ ամենաբարձրն է, իսկ Ասիայում՝ 63-րդը։

## Նկարագրություն
Շինությունն ունի շատ անսովոր տեսք, կարծես դրանից պարուրաձև կտրվել են մի քանի փիքսելներ։ Ավելի մոտ զննելուց հետո պարզվում է, որ այս «բացակայող փիքսելներում» կան պատշգամբներ և կտուրներ։ Երկնաքերում կա հյուրանոց` *The Edition Boutique Hotel*, որն ունի 159 սենյակ, և Ritz-Carlton 209 բնակելի բնակարաններով, մանրածախ առևտրի կետեր (այդ թվում`*Dean & DeLuca*), ընդհանուր մակերեսը`10,000 մ², ռեստորան` *L'Atelier de Joël Robuchon*։ Հյուրանոցի բնակարանների արժեքը տատանվում է 1,1-17 միլիոն դոլարի սահմաններում։ Սա Բանգկոկի ամենաթանկ համատիրություններից մեկն է, երկնաքերի ամենաթանկ բնակարանը (և ամբողջ Թաիլանդում) ունի երկու հարկ, 1500 մ² տարածք, իսկ 2013 թվականի փետրվարին այն վաճառվել է 480 միլիոն դոլարով։ Երկնաքերի տանիքին կա բար և դիտման հարթակ։ Չնայած շատ փոքր տարիքին` երկնաքերն արդեն ունի մի շարք հեղինակավոր ճարտարապետական մրցանակներ։ Շինարարության արժեքը, ըստ տարբեր տվյալների, կազմել է 515-640 միլիոն դոլար։

### Հիմնական հատկանիշներ
* Շինարարություն։ 2011 թվականի հունիսի 20 - 2016 թվականի Օգոստոս (ըստ այլ աղբյուրների - 2016 թվականի մայիս)
* Բարձրություն։ 314 մ
* Երկարությունը × Լայնությունը։ 39 × 39 մ
* Հարկերը։ 77 + 1 ստորգետնյա
* Վերելակներ։  22 (առավելագույնը ՝ 8 մ / վ արագություն)
* Տարածքի մակերեսը։ 131 017 - 150,000 մ²
* Կայանատեղեր։ 899
* Ճարտարապետ։ Օլե Շեերեն (Գերմանիա)
* Մշակող և սեփականատեր։ *Pace Development*

## Պատմություն
MahaNakhon-ի շինարարության մանրամասները հայտնի են դարձել 2009 թվականի մայիսի 27-ին։ Կառուցող թիմում ընդգրկված էր գերմանացի ճարտարապետ Օլե Շերինը, «Մետրոպոլիտեն ճարտարապետություն» գրասենյակի դիզայներական ընկերության նախկին գործընկերը, Դեյվիդ Քոլինսի ստուդիա Լոնդոնից և արդյունաբերական շենքերի կորպորացիան (IBC)։ 2015 թվականին PACE-ը գնել է IBC-ի նախկին գործընկերոջ մնացած բաժնետոմսերը՝ այդպիսով դառնալով նախագծի միակ մշակողը։ Հիմնադրման արարողությունը տեղի է ունեցել 2011 թվականի հունիսի 20-ին։

2013 թվականի հոկտեմբերին ավարտվել է փոքր շենքի շինարարությունը։ Այդ ժամանակ գլխավոր աշտարակը հասնում էր 4-րդ հարկին՝ ամսական երկու-երեք հարկով ավելանալով։ 2014 թվականի սեպտեմբերի դրությամբ գլխավոր աշտարակի շինարարությունը հասել էր 45-րդ հարկին, իսկ 2014 թվականի դեկտեմբերին շենքը հասել էր արդեն 60-րդ հարկին։ 2015 թվականի ապրիլին PACE-ը ցույց է տվել, որ աշտարակը հասել է իր լիակատար բարձունքին և շենքը ունի 314 մետր բարձրության, ինչը նրան դարձնում է Բանգկոկի ամենաբարձր շենքը։

## Ծանոթագրություններ

Կատեգորիա:Ասիայի երկնաքերներ
Կատեգորիա:Թաիլանդի շենքեր և կառույցներ
Կատեգորիա:Երկնաքերներ
Բուդենբրոոկներ (վեպ)

**Բուդենբրոոկներ․ Մի ընտանիքի անկումը** (), գերմանացի մեծանուն գրող Թոմաս Մանի 1901 թվականին լույս տեսած անդրանիկ վեպը, որի համար հեղինակը 1929 թվականին արժանացել է Գրականության Նոբելյան մրցանակի։

## Բովանդակություն
Թոմաս Մանի «Բուդենբրոոկներ» վեպը լյուբեկյան առևտրական մի նշանավոր ընտանիքի չորս սերնդի պատմությունն ընդգրկող ժամանակագրություն է։ Հեղինակը՝ դարի հասարակաքաղաքական կյանքի ետնախորքում՝ ներկայացնում է այս ընտանքիք քայքայման և անկման պատմությունը։ Վեպի համար հիմք է դարձել գրողի տոհմի պատմությունը։

## Հայերեն թարգմանություն
* **[[Թոմաս Ման]]**, Բուդենբրոոկներ․ Մի ընտանիքի անկումը, գերմ․ թարգմ․՝ Հակոբ Մովսեսը, Սովետական գրող, Երևան, 1986, 704 էջ։

## Էկրանավորում
* 1923 - Բուդենբրոոկներ (համր ֆիլմ, Գերմանիա), ռեժիսոր՝ Գերհարդ Լամպրեխտ
* 1959 - Բուդենբրոոկներ (ֆիլմ, Գերմանիա), ռեժիսոր՝ Ալֆրեդ Վայդենմանն
* 1971 - Բուդենբրոոկներ (7 մասանոց մինի սերիալ, Իտալիա), ռեժիսոր՝ Էդմո Ֆենոլո
* 1972 - Բուդենբրոոկներ (ֆիլմ, ԽՍՀՄ), ռեժիսոր՝ Ալեկսանդր Օրլով
* 1979 - Բուդենբրոոկներ (11 մասանոց մինի սերիալ, Գերմանիա), ռեժիսոր՝ Ֆրանց Պետեր Վիրտ
* 2008 - Բուդենբրոոկներ (ֆիլմ, Գերմանիա), ռեժիսոր՝ Հենրիխ Բրելեր

## Գրականություն
***Andreas Blödorn**, Thomas Mann։ Buddenbrooks. In։ Andreas Blödorn/Friedhelm Marx (Hg.)։ Thomas Mann-Handbuch. Leben – Werk – Wirkung. Metzler Verlag, Stuttgart 2015, ISBN 978-3-476-02456-5, S. 13–25.
***Thomas Brand**, Thomas Mann։ Buddenbrooks. Königs Erläuterungen und Materialien (Bd. 264). Bange Verlag, Hollfeld 2002, ISBN 978-3-8044-1731-1.
***Manfred Eickhölter**, Das Geld in Thomas Manns „Buddenbrooks“. Schmidt-Römhild, Lübeck 2003.
***Ortrud Gutjahr** (Hg.), Buddenbrooks։ von und nach Thomas Mann. Königshausen & Neumann, Würzburg 2006.
***Erich Heller**, Pessimismus und Genialität. In։ E.H.։ Thomas Mann. Der ironische Deutsche., Suhrkamp, Frankfurt 1975 (1959), S. 9–60.
***Wolfgang Kehn**, Platz 6. Thomas Mann։ Buddenbrooks. In։ Christoph Jürgensen (Hg.)։ Die Lieblingsbücher der Deutschen. Verlag Ludwig, Kiel 2006, ISBN 3-937719-34-2, S. 239–263.
***Bernd M. Kraske**, Revolution und Schulalltag in Thomas Manns „Buddenbrooks“. Verlag Literarische Tradition, ISBN 978-3-930730-24-7.
***Heide Lutosch**, Ende der Familie – Ende der Geschichte. Zum Familienroman bei Thomas Mann, Gabriel Garcia Márquez und Michel Houellebecq. Aisthesis Verlag, Bielefeld 2007, ISBN 978-3-89528-624-7.
***Nicole Mattern**/**Stefan Neuhaus** (Hg.), Buddenbrooks-Handbuch. Metzler, Stuttgart 2018, ISBN 978-3-476-04649-9.
***Ken Moulden, Gero von Wilpert** (Hg.), Buddenbrooks-Handbuch. Kröner, Stuttgart 1988, ISBN 3-520-81601-6.
***Andreas Urs Sommer**, Der Bankrott ‚protestantischer Ethik‘։ Thomas Manns ‚Buddenbrooks‘. Prolegomena einer religionsphilosophischen Romaninterpretation. In։ Wirkendes Wort. Deutsche Sprache und Literatur in Forschung und Lehre. Jg. 44 (1994), S. 88–110.
***Rolf Thiede**, Stereotypen vom Juden. Die frühen Schriften von Heinrich und Thomas Mann. Zum antisemitischen Diskurs der Moderne und seiner Überwindung. Metropol, Berlin 1998.

## Ծանոթագրություններ

Կատեգորիա:1901 վեպեր
Կատեգորիա:Գերմաներեն վեպեր
Կատեգորիա:20-րդ դարի գրականություն
Կատեգորիա:Պատմական վեպեր
Թենյու

**Թենյու** (), (**Թանի**, **Թանեա**, **Դենու** և այլն, ), քրիստոնեական լեգենդար սուրբ, որը սրբադասվել է միջնադարյան Շոտլանդիայի Գլազգո քաղաքում։ Եղել է վեցերորդ դարի Գոդոդին թագավորության (որը հետագայում դարձել է Լոթիան) արքայադուստր, ծնունդ է տվել սուրբ Կենտիգեռնին, որը Ստրաթքլայդ թագավորության բրիտոնների առաքյալն էր ու Գլաս Գհու (Գլազգո) քաղաքի հիմնադիրը։ Նա և իր որդին համարվում են քաղաքի համահովանավոր սրբերը, իսկ Գլազգոյի սուրբ Էնոք հրապարակը ենթադրաբար կառուցվել է նրան նվիրված միջնադարյան մատուռի տեղում, որն էլ կառուցված է եղել նրա գերեզմանի մոտ («Սուրբ Էնոք»-ը իրականում «Սեյնթ Թենյու»-ի ձևափոխված արտասանությունն է)։ Հիշատակի օրը նշվում է ամեն տարի՝ հուլիսի 18-ին։

## Անուն
Իր որդու գրառված առաջին կենսագրության մեջ նշված է **Թանի** անունով։ *Vita Kentigerni* («Սուրբ Մունգոյի կյանքը») գրքում, որը գրվել է եպիսկոպոս Ջոսելին Գլազգոացու, հետագայում խմբագրվել քահանա Ջոսելին Ֆարնեսցու կողմից, նրա անունը նշված է որպես **Թանյու**։ Հանդիպում են նաև **Թենյու**, **Թենոու** և **Դենյու** (կամ **Դվինվեն**) տարբերակները։ 1521 թվականին Ջոն Մեյրի *Historia Majoris Britanniae* ժամանակագրության մեջ նրան անվանում են **Թամետես**, որը Լոթ թագավորի դուստրն էր ու Արթուր թագավորի ասպետ սըր Գավեյնի քույրը։ Երբեմն հանդիպում է **Թամետա** կամ **Թենելիս** անուններով։

## Լեգենդ
Սուրբ Թենյուին նկարագրել են որպես «Շոտլանդիայի պատմության մեջ հայտնի բռնաբարության առաջին զոհ, որի նկատմամբ բռնություն է կատարվել, և առաջին միայնակ մայր»։ Նա հղիացել է իր որդով, երբ ուելսեցի արքայազն Օուեն ապ Ուրիենը բռնաբարել է նրան։ Վերջինս ծպտված է եղել որպես կին և միամիտ արքայադստեր հանդեպ սեռական ոտնձգությունից հետո խոստովանել է նրան․ «Մի լացիր, քույր իմ, քանի որ ես քեզ հետ չեմ արել այն, ինչ անում է տղամարդը կույսի հետ։ Մի՞թե ես կին չեմ քեզ նման»։ Իմանալով դստեր հղիության մասին՝ բարկացած հայրը՝ թագավոր Լոդունը (Լոթ), որոշել է Թրափրեյն Լո ժայռից ցած գցելով սպանել նրան։ Հրաշք է տեղի ունեցել և նա ընկնելիս չի մահացել․ կենդանի հայտնվելով ժայռի ստորոտին՝ նա մի փոքրիկ նավակ է նկատել, որը նրան Ֆիրթ-օֆ-Ֆորթ գետով հասցրել է Քուրոս։ Այնտեղ սուրբ Սերֆը նրան ապաստան է տվել, որտեղ էլ նա ծնունդ է տվել ու դաստիարակել իր որդի Քենթիգեռնին, որին Սերֆն անվանել էր «Մունգո» (շատ հարազատ անձ)։

Թենյուի մասին կան նաև ուելսական լեգենդներ․

## Ժամանակակից գրականության մեջ
Քեյթլին Հերբերթի «Բրիտանիայի մութ ժամանակները» եռերգության *Bride of the Spear* պատմավեպի հերոսուհին է, որպես **Թանյու** (1982, Սբ․ Մարտինի հրատարակչատուն), ինչպես նաև Նայջել Թրանթների «Դրուիդների զոհաբերությունը» պատմավեպի հերոսուհին՝ որպես **Թանեա** (1993, Հոդդեր & Ստոուգթոն)։

## Տես նաև
*Ցանկությունների ծառ

## Ծանոթագրություններ

## Արտաքին հղումներ
*Saints SQPN.com » Saint Theneva
*Early British Kingdoms - Saint Thaney
*5-7c. Brythonic Women's Names: Den(y)w

Կատեգորիա:6-րդ դարի ծնունդներ
Կատեգորիա:6-րդ դարի մահեր
Կատեգորիա:Սրբեր
Թրեյսի Շևալյե

**Թրեյսի Շևալյե** (, ), ամերիկա-բրիտանացի կին գրող, հայտնի պատմավեպերի հեղինակ։ Ամուսնու և որդու հետ բնակվում է Լոնդոնում։

## Կենսագրություն
Շևալյեն մեծացել է Վաշինգտոնում և կրթություն ստացել Մերիլենդ նահանգի «Bethesda-Chevy Chase» ավագ դպրոցում՝ այն ավարտելով 1980 թվականին։ 1984 թվականին Օհայոյի Օբերլինի քոլեջի արվեստի բակալավրի կոչում ստանալուց հետո նա տեղափոխվել է Անգլիա, որտեղ մի քանի տարի աշխատել է հրատարակչությունում՝ որպես «Macmillan's Dictionary of Art» արվեստի հանրագիտարանի խմբագրի օգնական, այնուհետև՝ «St. James Press» հրատարակչությունում որպես տեղեկատու գրքերի խմբագիր։

1993 թվականին հաճախել է Արևելյան Անգլիայի համալսարանի գրական վարպետության տարեկան դասընթացին, որտեղ նրա դասախոսներն էին գրողներ Մալքոլմ Բրեդբերին և Ռոուզ Թրեմեյնը։

Թրեյսի Շևալյեի գործունեությունն սկսվել է «Կույսը երկնագույնի մեջ» (The Virgin Blue) գրքով, բայց հռչակ բերել է «Մարգարտե ականջօղով աղջիկը» վեպը, որի սյուժեն հիմնված է նիդեռլանդացի նկարիչ Յան Վերմեերի համանուն կտավի ստեղծման պատմության վրա։ Այդ գրքի էկրանավորումը 2004 թվականին երեք անգամ առաջադրվել է «Օսկար» մրցանակի։ Գրողի «Հիանալի արարածներ» գիրքը պատմում է 19-րդ դարի հնէաբան-դիլետանտ Մարի Աննինգի մասին, որը ապրել է Անգլիայում։

## Մատենագիտություն
* «Կույսը երկնագույնի մեջ» / The Virgin Blue (1997)
* «Մարգարտե ականջօղով աղջիկը» / Girl With a Pearl Earring (1999)
* «Ընկած հրեշտակները» / Falling Angels (2001)
* «Օրիորդը և միաեղջյուրը» / The Lady and the Unicorn (2003)
* «Հիանալի արարածներ» / Remarkable Creatures (2009)
* «Վերջին փախուստ» / The Last Runaway (2013)

## Ծանոթագրություններ

## Արտաքին հղումներ
* Պաշտոնական կայք (անգլերեն)
* «Трейси Шевалье: „Мне нравятся другие люди. Другие…“» , Частный Корреспондент, 20 апреля 2010.

Կատեգորիա:21-րդ դարի ամերիկացի վիպասաններ
Կատեգորիա:Ամերիկացի կին գրողներ
Կատեգորիա:20-րդ դարի ամերիկացի վիպասաններ
Կատեգորիա:21-րդ դարի ամերիկացի կին գրողներ
Կատեգորիա:20-րդ դարի ամերիկացի կին գրողներ
Կատեգորիա:Ամերիկացի վիպասաններ
Կատեգորիա:Բրիտանացի կին գրողներ
Կատեգորիա:Ամերիկացի կին վիպասաններ
Կատեգորիա:Ամերիկացի սցենարիստներ
75 mm/50 Model 1922/1924/1927

***75mm/50 Model 1922/1924/1927***, 75-միլիմետրանոց զենիթային զենքերի ընտանիք, որոնք մշակվել և արտադրվել է Ֆրանսիայի «Շնեյդեր» կոնցեռնում։ Սպառազինության մեջ դրվել Ֆրանսիայի Ռազմածովային ուժերում։ Նախատեսվել է բոլոր կարգերի նավերի սպառազինման համար։ Ֆրանսիական նավատորմում այն կրել են «Բրետան» տիպի գծանավերը, «Բեարն» ավիակիր նավերը, «Դյուկեն» տիպի ծանր հածանավերը, ինչպես նաև «Սյուֆրեն» ծանր հածանավը։ Բացի դա՝ այդ զենքով սպառազինվել են «Դյուգե Թրուեն» տիպի թեթև հածանավերը, ուսումնական «Ժաննա դ՚Արկ» հածանավը, «Յագուար» տիպի հակաականակիրները, «Բուռասկ» և «Լ՚Ադրուա» տիպի էսկադրային ականակիրները։ Ինքը զենքը տարբեր ձևափոխություններով մնացել է անփոփոխ, տարբերվել է միայն տեղադրման կառուցվածքը։ Զենքն արագ հնացել է, այդ իսկ պատճառով հետագայում ստեղծվել է *90mm/50 Model 1926* զենքը։

1928 թվականին Լեհաստանը գնել է 14 զենք առափնյա պաշտպանության համար։

## Կառուցվածք
*75mm/50 Model 1922/1924/1927* զենքը կառուցվածքային առումով իրենից ներկայացնում է 1902 թվականի նմուշի 75-միլիմետրանոց թնդանոթ, որը մշակել է «Շնեյդեր» կոնցեռնը։ Զենքի հրանոթի երկարության մինչև 50 տրամաչափ մեծացման հնարավորություն է ունեցել։ Բարձրությամբ հասանելիությունը 9000 մ է։

## Ծանոթագրություններ

## Գրականություն
* 
* 

## Արտաքին հղումներ
*  75 mm/50 Models 1922, 1924 and 1927

Կատեգորիա:Ֆրանսիական զենքեր
138,6 mm/45 Model 1887

**138,6&nbsp;mm/45 Model 1887**, 138,6 միլիմետրանոց ռազմածովային հրետանի՝ մշակված և արտադրված  Ֆրանսիայում։ Դասվել է Ֆրանսիայի ռազմածովային սպառազինության կազմում։ Դրանով զինվել են «Շարնե»  տեսակի ականակիր հածանավերը։ Այն հետագայում փոխարինվել է 138,6 mm/45 Model 1891  հրետանիով։

## Ծանոթագրություններ

## Գրականություն
* 

## Արտաքին հղումներ
*138.6 mm/45 (5.46") Models 1888, 1891 and 1893

Կատեգորիա:Հրետանի
Կատեգորիա:Հրետանի ըստ երկրի
FaceApp

**FaceApp**, բջջային հավելված iOSի և անդրոիդի համար, մշակված ռուսական «Wireless Lab» ընկերության կողմից, որն օգտագործում է նեյրոնային ցանցի տեխնոլոգիան լուսանկարներում ինքնաբերաբար առաջացնելով դեմքի իրատեսական վերափոխումներ։

## Հնարավորություններ
Ծրագիրը կարող է վերափոխել դեմքը, դարձնելով այն ժպտացող, ծերացած կամ երիտասարդացած և նույնիսկ փոխել մոդելի սեռը։ FaceApp-ը iOS-ում գործարկվել է 2017 թվականի հունվարից, իսկ անդրոիդում՝ 2017 թվականի փետրվարից։

«Թեժ» վերափոխումը նախկինում առկա էր FaceApp- ում, բայց «ռասիզմի» քննադատությունից և մեղադրանքներից հետո, երբ այն բացեց սևամորթների մաշկի գույնը և այն դարձրեց ավելի եվրոպական՝ հակիրճ անվանվեց «կայծ», և հետո ջնջվեց։

Քննադատությանն ի պատասխան Յարոսլավ Գոնչարովը՝ Wireless Lab-ի հիմնադիր և գլխավոր գործադիր տնօրենը, ասաց․ «*Մենք դրա համար շատ խորը ափսոսում ենք, անկասկած, լուրջ հարց է։  Սա հիմնական նյարդային ցանցի տհաճ կողմնակի ազդեցությունն է, որն առաջացել է տեղահանման հետևանքով, և ոչ թե նախատեսված պահվածք է եղե*լ»։ Նա ավելացրեց, որ աշխատանքներն ընթանում են «ամբողջական շտկման» վրա։

2017 թվականի օգոստոսի 9-ին FaceApp-ին կրկին քննադատեցին, երբ այն ներմուծեց «էթնիկ զտիչներ», «սպիտակներին», «սևերին», «ասիացիներին» և «հնդիկներին» պատկերող։ Յարոսլավ Գոնչարովը միանգամից ջնջեց զտիչները ծրագրից։

Գենդերային փոփոխությունների հետ կապված FaceApp-ի վերափոխումները հատուկ հետաքրքրություն են առաջացրել ԼԳԲՏ անձանց և տրանսգենդերների համայնքների կողմից՝ հակառակ սեռի մարդու տեսքը իրատեսորեն մոդելավորելու ունակության պատճառով։

## Տես նաև
* Face of the Future
* Deepfake

## Ծանոթագրություններ

## Արտաքին հղումներ
* Պաշտոնական կայք

Կատեգորիա:IOS-ի ծրագրային ապահովում
Կատեգորիա:Անդրոիդի ծրագրային ապահովում
Snapseed

**Snapseed**, ռաստերային գրաֆիկական խմբագրիչ, բջջային հեռախոսով նկար խմբագրելու համար։

## Պատմություն
Snapseed-ը մշակվել է Nik Software ընկերության կողմից և հասանելի էր iOS, OS X և Windows օպերացիոն համակարգերի համար։ Սկզբնական շրջանում այն հասանելի էր միայն iPad-ի համար, սակայն 2011 թվականին թողարկված տարբերակը հասանելի դարձավ նաև iPhone-ների համար։

2012 թվակաի սեպտեմբերի 12-ին Google-ը գնեց Nik Software ընկերությունը և Snapseed-ի մշակողին։ Գնման պահին ծրագիրը արդեն հասանելի էր ոչ միայն iPod-ի համար, այլ նաև iPhone-ի և iPod touch-ի համար։

2012 թվականի դեկտեմբերի 11-ին Google-ը ներկայացրեց Snapseed-ը Android-ի համար և թարմացրեց iOS-ի համար նախատեսված ծրագիրը, դարձնելով այն անվճար։

2015 թվականի ապրիլի 9-ին թողարկվեց առաջին խոշոր թարմացումը ծրագրի համար։ Ավելացել էին նոր ֆիլտրեր և գործիքներ։

## Հնարավորություններ
Snapssed-ը թույլ է տալիս կատարել նկարների պրոֆեսիոնալ մշակում սմարթֆոնով կամ պլանշետով։

### Մշակման հասանելի գործիքներ
* Ուղղում՝ ավտոմատ կերպով կատարում է ուղղումներ
* Կտրուկություն՝ ավելացնում է նկարի կտրուկությունը 
* Ձևավորում՝ թույլ է տալիս կտրել նկարները 
* Շրջադարձ՝ թույլ է տալի շրջել նկարը 
* Շրջադրաձ/կտրում՝ թույլ է տալիս կտրել, շրջել և թեքել նկարը 
* Վրձին՝ թույլ է տալիս օգտագործել էֆֆեկտները կոնկրետ տարածքում
* Ընտրովի ուղղում՝ թույլ է տալիս կատարել ուղղում միայն ընտրած հատվածներում 
* Կետային ուղղում՝ վերացնում է փոքրիկ սխալները
* Վիգենետ՝ ղեկավարում է նկարի կողային պայծառությունը

### Նկարներ մշակելու ֆիլտրեր
* Խամրեցում՝ ուշադրություն հրավիրել կոնկրետ օբյեկտի վրա խամրեցնելով ֆոնը
* Կիզակետային փայլ՝ լուսավորման էֆֆեկտ
* Ֆոնային հակադրություն՝ ապահովում է հստակ հակադրություն լուսավորված և մութ հատվածների միջև
* HDR էֆֆեկտ
* Դրամա՝ հատուկ ընտրված նկարներին ավելացնում է էֆֆեկտ
* Grunge՝ տեղադրում հատուկ գունավոր ոճ, կոնկրետ նկարների վրա
* Կոպիտ հատիկ՝ ստեղծում է հատիկավոր պատկեր
* Վինտաժ՝ նկարներին տալիս է գունավոր ֆիլմի ոճ
* Retrolux՝ տալիս է հին նկարի ոճ 
* Нуар՝ ավելացնում է սև ու սպիտակ ֆիլմի ոճ
* Ս/Ս՝ տեղադրում է սև ու սպիտակ ֆիլտր
* Շրջանակ՝ տարատեսակ տարբերակներ նկարների ծայրերը ձևավորելու համար։

## Յուրահատկություններ
* Նկարի մշակման ընթացքում ցանկացած շրջադարձի ընթացքում անհասանելի մասերը ավտոմատ լրացվում են ծրագրի կողմից։ 
* Հնարավորություն չեղարկել ցանկացած փոփոխություն անկախ հերթականությունից։ 
* Հնրաավորություն քայլ առ քայլ դիտել բոլոր փոփոխությունները։

## Պարգևներ
*2011 թվականին Apple-ի կոմից ստացել է «iPad-ի համար տարվա լավագույն հավելված»
*2018 թվականին PC Magazine-ի կողմից ընդգրվել է Android-ի համար 100 լավագույն հավելվածների շարքում

## Տես նաև
* Adobe Photoshop
* Adobe Lightroom

## Ծանոթագրություններ

Կատեգորիա:IOS-ի ծրագրային ապահովում
Կատեգորիա:Անդրոիդի ծրագրային ապահովում
Կատեգորիա:Գուգլ
2К8 Ֆալանգա

**«Ֆալանգա»**  (ԳՀՎ ինդեքս — **2К8** (համալիր), **3М11** (հրթիռ), ՆԱՏՕ-ի դասակարգում՝ **AT-2 ''Swatter***, ), խորհրդային հակատանկային հրթիռային կոմպլեքս։

Առաջին ցամաքային տարբերակը մշակվել է Մուդելմանի գլխավորությամբ ՓԿԲ-16 -ում НИТИ(Б) հետ  համատեղ։ 1960 թվականի օգոստոսից ընդունվել է [[ՍՍՀՄ]] սպառազինության մեջ։ 2К8 «Ֆալանգան» տեղադրված էր մարտական հետախուզապարեկային  БРДМ-1 (ГАЗ-40П)-ի վրա։ Այդպիսի մեքենան ուներ 2П32 ինդեքսը։

Հիմք է հանդիսացել հետագա մշակումների համար։ Մասնավորապես «Ֆալանգա-М» կոմպլեքսի  *'9М17М''' հրթիռի համար, որը սպառազինության մեջ է մտել 1967 թվականին՝ ուղղաթիռների վրա տեղադրելու համար։

## Տակտիկա-տեխնիկական բնութագիր
[thumb|ձախից|«Ֆալանգա» [Ми-24]]
* Կրակի հեռահարություն՝ մինչև 2500 մ
* 3М11 հրթիռի մեկնարկային քաշը՝ 28,5 կգ
* Հրթիռի երկարություն՝ 1163 մմ
* Հրթիռի տրամագիծ՝ 142 մմ
* Թևերի բացվածք՝ 680 մմ
* Լայնակի չափերը հավաքված վիճակում՝ 270×270 մմ
* Հրթիռի առավելագույն արագություն՝ 150 մ/վ
* Առավելագույն երկարության թռիչքի ժամանակ՝ 16,6 վ
* Մարտական մաս  3Н18, կուտակային
** Մարտական մասի քաշ՝ 7 կգ
* Զրահահարություն
** 0°-ի տակ — 500 մմ (3,5 կգ պայթուցիկ նյութ)
** 60°-ի տակ — 280 մմ (պայթուցիկ նյութերի 400  — 4-7 կգ 1 և 2 մոդիֆիկացիայի հրթիռների համար)

## Շահագործողներ
### Պատրաստող/հիմնական շահագործող
* 

### Այլ շահագործողներ

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Ծանոթագրություններ

## Գրականություն
* 
* 
* Противотанковые «тачанки».В. Таланов. Моделист-конструктор // Бронеколлекция. 07.2014

## Արտաքին հղումներ
* http://aeroreview.ru/?/pages/ako/ako_200401_074077/ako_200401_074.htm 23.03.2018 нет
* Противотанковый ракетный комплекс "Фаланга" описание конструкции, испытания, применение   23.03.2018 нет
Նատալյա Լեբեդևա

**Նատալյա Լեբեդևա** (, ). խորհրդային գեղասահորդուհի, մարզիչ։ ԽՍՀՄ երկակի չեմպիոն մենասահքում։

### Կենսագրություն
Ծնվել է Ուկրաինայում, իսկ 1970-ականներին տեղափոխվել է Սվերդլովսկ։ Մարզվել է Իգոր Քսենոֆոնտովի ղեկավարությամբ (սակայն, միջազգային մրցումներում նրան ուղեկցում էին Վ. Կովալյովը, Էդուարդ Պլիները, Բ. Ռոգացկինը և այլք)։ Առաջին խոշոր մրցումներից մեկը Սվերդլովսկում կայացած ԽՍՀՄ ժողովուրդների 1978 թվականի Ձմեռային սպարտակիադան էր, որտեղ էլ Նատալյան աղջիկների մեջ գրավեց 15-րդ հորիզոնականը։ Մեծահասակների կարգում առաջին մրցումը 1981 թվականի ապրիլին Սվերդլովսկում կայացած ԽՍՀՄ Գավաթի առաջնությունն էր, որտեղ նատալյան զբաղեցրեց 9-րդ հորիզոնականը։ 1984 թվականին նա դարձավ ԽՍՀՄ չեմպիոն և ընդգրկվեց ազգային հավաքականի կազմում։ Վնասվածքի պատճառով բաց է թողնում 1987-1988 թթ.. մրցաշրջանը։ 1988 թվականի հոկտեմբերին Skate Canada-յի մրցումներում Նատալյան կատարում է իր լավագույն ազատ ծրագիրը` Պ. Ի. Չայկովսկու երաժշտությամբ։ Ծրագիրը կատարվեց մեծ արագությամբ, ոգեշնչմամբ, անթերի կատարված չորս եռակի ցատկով (չնայած նրան, որ նրան ուղեկցում էր ևս մեկ մարզիչ՝ Գ. Յա. Զմիևսկայա)`հասնելով հաղթանակի (այդ թվում`առաջ անցնելու ամերիկուհի Դ. Թրեներից)։ 1989 թվականին Եվրոպայի առաջնությունում նվաճեց արծաթե մեդալ։ 1990 թվականի դեկտեմբերին երկրորդ անգամ է դառնում ԽՍՀՄ չեմպիոն։ 1990 թվականին Լենինգրադում կայացած Եվրոպայի առաջնությունում առաջնությունների պատմության մեջ վերջինը, մեծ տարբերությամբ հաղթում է երկու պարտադիր ֆիգուրները  (բոլոր ինը դատավորները Նատալյային 1-ին տեղը տվեցին ֆիգուրների համար շատ բարձր գնահատականներով՝ մինչև 4,5)։ Հաջորդը կարճ ծրագիրն էր, և նա ուներ բոլոր հնարավորությունները դառնալու Եվրոպայի առաջին խորհրդային չեմպիոնուհին։ Սակայն ազատ ծրագրում երեք անգամ վայր ընկնելուց (եռակի տուլուպ և երկու կրկնակի սալխ) և միայն մեկ մաքուր կատարված եռակի ցատկից հետո (տուլուպ) նորից զբաղեցրեց երկրորդ հորիզոնականը։

Ծրագրերը, որոնք հիմնականում բեմադրվում էին հիմնականում դասական երաժշտության վրա, առանձնանում էին խիստ զսպված ոճով։ Նա ուներ ընդամենը  ընդամենը երկու եռակի ցատկ`տուլուպ և սալխ։ Նա կատարեց քայլերով յոթ ցատկեևից կազմվախ օրիգինալ կոմբինացիա`ցատկ շպագատ, վալլեյ, օյլեր և կրկնակի սալխ։

1993 թվականին տեղափոխվել է Մինսկ, որտեղ աշխատել է որպես մարզիչ։ 1994 թվականի Օլիմպիական խաղերում արդեն ելույթ էին ունենում նրա սաները` Ելենա Գրիգորևա/Սերգեյ Շեյկո բելառուսական զույգը։ Ներկա պահին մարզում է Մոսկվայի մարզի Օդինցովո քաղաքում։ Համարվում է միջազգային կարգի դատավոր, դատում է սիրողական և  ռուսական մակարդակի մրցույթները։

### Սպորտային ձեռքբերումներ

## Ծանոթագրություններ

Կատեգորիա:ԽՍՀՄ չեմպիոններ
Վայնյարդ

**Վայնյարդ** (), քաղաք Միացյալ Նահանգների Յուտա նահանգի համանուն շրջանում։

## Պատմություն
Ի սկզբանե այստեղ ստեղծված համայնքը Վայնյարդ է անվանակոչվել` ի պատիվ այստեղ գտնվող խաղողի այգիների։ Քաղաքի հիմնադրման վայրն ընտրվել է 1889 թվականին։ Քաղաքը պաշտոնապես ճանաչվել է 1989 թվականին։

## Աշխարհագրություն
ԱՄՆ բնակչության մարդահամարի բյուրոյի տվյալներով` քաղաքի ընդհանուր տարածքը կազմում է 16.5 կմ², որից 11.3 կմ²-ը կազմում է ցամաքը և 5,2 կմ²-ը` ջուր (ամբողջ տարածքի 31,53%-ը)։

## Բնակչություն

250 px|right|thumb|Քաղաքի տարրական դպրոց
Համաձայն *«Us Census 2015 Population Estimate»-ի*` Վայնարդը 2013-2014 և 2014-2015 թվականներին Միացյալ Նահանգների բոլոր քաղաքների մեջ ցույց է տվել բնակչության ամենաարագ աճը։

### Հայտնի բնիկներ
Քաղաքում ծնվել են Ռիդ Հոլդաուեյը և Վալկարան։

## Ծանոթագրություններ

## Արտաքին հղումներ
* Պաշտոնական կայք
* Vineyard, Utah
* Vineyard one of the fastest growing cities in America

Կատեգորիա:1889 թվականին հիմնադրված բնակավայրեր
Կատեգորիա:Յուտայի քաղաքներ
Ջորջ Ֆրիդման

**Ջորջ Ֆրիդման** (, , ) հրեական ծագմամբ ամերիկացի աշխարհաքաղաքական կանխատես և միջազգային հարաբերությունների ռազմավարագետ։ Գլոբալ իրադարձությունները վերլուծող և կանխատեսող Geopolitical Futures առցանց հարթակի հիմնադիր։ Մինչև Geopolitical Futures-ը հիմնադրելը, Ֆրիդմանը 1996-2015 թվականներին հիմնադրել և ղեկավարել է Stratfor ամերիկյան մասնավոր հետախուզա-վերլուծական ընկերությունը։

## Կենսագրություն
Ծնվել է 1949 թվականի փետրվարի 1-ին։

## Արտաքին հղումներ

*George Friedman at Geopolitical Futures
*''New York Times Magazine'' profile of George Friedman

## Ծանոթագրություններ

Կատեգորիա:ԱՄՆ հանրապետական կուսակցության անդամներ Նյու Յորք նահանգից
Կատեգորիա:Ամերիկահրեա գրողներ
Կատեգորիա:Ամերիկացի արտաքին քաղաքականության գրողներ
Կատեգորիա:Ամերիկացի գործադիր տնօրեններ
Կատեգորիա:Ամերիկացի գործարարներ
Կատեգորիա:Ամերիկացի հակակոմունիստներ
Կատեգորիա:Ամերիկացի հասարակագետներ
Կատեգորիա:Ամերիկացի քաղաքագետներ
Կատեգորիա:Ամերիկացի քաղաքական գրողներ
Կատեգորիա:Ամերիկացիներ հունգարահրեական սերմամբ
Կատեգորիա:Աշխարհաքաղաքագետներ
Կատեգորիա:Կոռնելի համալսարանի շրջանավարտներ
Կատեգորիա:Հոլոքոստից փրկվածների զավակներ
Կատեգորիա:Հունգարիայի հրեաներ
Կատեգորիա:Հրեա հակակոմունիստներ
Կատեգորիա:Մարքսիզմի տեսաբաններ
Կատեգորիա:Նյու Յորքի քաղաքային քոլեջի շրջանավարտներ
Կատեգորիա:Նյույորքցի գործարարներ
Կատեգորիա:Ֆուտուրոլոգներ
Ռուպչա

**Ռուպչա** (), գյուղ Բուլղարիայի Բուրգասի մարզում։ Վարչականորեն մտնում է Ռուենի համայնքի կազմի մեջ։ 2010 թվականի Բուլղարիայի մարդահամարի տվյալների համաձայն՝ գյուղում բնակվել է 421 մարդ։

## Քաղաքական դրություն
Ռուպչայի տեղական քմեթությունում, որի կազմի մեջ է մտնում Ռուպչան, գյուղում անցկացված ընտրությունների արդյունքում քմեթի պաշտոնը զբաղեցնում է Ահմեդ Մուստաֆան (Շարժում իրավունքի և ազատության համար)։

Ռուենի համայնքի քմեթի պաշտոնը համայնքում անցկացված ընտրությունների արդյունքում զբաղեցնում է Շարժում իրավունքի և ազատության համար կուսակցության Դուրհան Մեհմեդ Մուստաֆան։

## Տես նաև
* Բուլղարիայի համայնքներ
* Ռուենի համայնք

## Ծանոթագրություններ

## Արտաքին հղումներ
* Բնակչության վիճակագրություն

Կատեգորիա:Բուլղարիայի գյուղեր
Կատեգորիա:Բուրգասի մարզի գյուղեր
155 մմ թնդանոթ 1998 թվականի նմուշ

**155 մմ թնդանոթ 1998 թվականի նմուշ** (), ֆիննական բուքսիրային ինքնաշարժվող թնդանոթ 1998 թվականի նմուշով։ Հանդիսանում է Տամպելլա և Վամմաս ընկերության արտադրության՝ 1983 թվականի նմուշի 155 միլիմետրանոց թնդանոթի զարգացած տեսակը։ Զենքը հենց այդ տարում ըդգրկվեց Ֆինլանդիայի զինված ուժերի սպարազինության մեջ։

Ունի օժանդակ ուժասարք 78 կՎտ հզորությամբ (105 ձիաուժ), որը ընդունակ է շարժել զենքը ինքնուրույն մինչև 1,6 կմ։ Թնդանոթը բուքսիրվում է բարձր անցունակություն ունեցող բեռնատարի միջոցով։ Զենքի՝ հրաձգության նախապատրաստումը տևում է մի քանի րոպե։

Ֆինլանդիայի պաշտպանական ուժերի համար թնդանոթի գինը 500 000 եվրո է։ Եգիպտոսում գործում է այդ թնդանոթի լիցենզիոն արտադրություն։

## Առանձնահատկությունները
155 К 98-ը ունի 1960 թվականի նմուշի 122-մմ թնդանոթին(122 К 60) նման կառուցվածք՝ արտադրված Տամպելլա (*Tampella*)  և Վամմաս (*Vammas*) ընկերությունների կողմից։ Փակաղակը կիսաավտոմատ սեպ է։ Թնդանոթը ունի լիցքավորիչ սարքից առանձին օգտագործման հնարավորություն։

Զենքն ունի 78 կՎտ (105 ձիաուժ) հզորությամբ, օդային հովացմամբ Դոից (*Deutz*) դիզելային շարժիչ։ 155 К 98-ի մոտ շարժիչը կարող է շարժել 4 անիվները։ Արագությունը մայրուղում հասնում է 15 կմ/ժ-ի, խաչմերուկներում առավելագույնը 7,5 կմ/ժ։ Ուկրաինայի զինված ուժերը նավիգացիոն սարքավորման, կապի միջոցների համար էլեկտրաէներգիա են ստեղծում, ինչպես նաև ապահովում է հիդրավլիկ զենքի ավտոմատ կառավարումը։

Փողի երկարությունը 52 տրամաչափ է կազմում։ Փողի վրա տեղակայված է միախուց փչովի արգելակ։

Կրակոցի հեռավորությունը սովորական բեկորաֆուգասային արկով կազմում է 28 կմ, իսկ ակտիվ-ռեակտիվ արկով մինչև 43 կմ։ Ընդհանուր քաշը կազմում է 14 580կգ։

## Օպերատորներ
* . 56 միավոր;
* . 16 միավոր

## Ծանոթագրություններ

Կատեգորիա:1997 հիմնադրումներ
164,7 mm/45 Model 1893-96

**164,7&nbsp;mm/45 Model 1893-96**, Ֆրանսիայում մշակված և արտադրված 164,7 միլիմետրանոց նավային հրետանային զենք: Մտնում էր Ֆրանսիայի Ռազմածովային ուժերի սպառազինության կազմի մեջ։ Նրանով զինված էին «Յենա» «Սյուֆրեն» զրահակիրը, «Մոնկալմ», «Դյուպլե» «Գլուար» տեսակի զրահակիր կրեյսերները։ Այս մեխանիզմի հետագա զարգացումը դարձավ *164,7 mm/45 Model 1893-96Մ-*ը։

## Ծանոթագրություններ

## Գրականություն
* 

## Հղումներ
164,7 mm/45 Model 1893

Կատեգորիա:164,7 մմ հրետանի
Վաղինակ (այլ կիրառումներ)

**Վաղինակ** անվանումը կարող է ունենալ հետևյալ կիրառումները․

* Վաղինակ Աբգարյան (ծ․ 20-րդ դար), Եգիպտոսհայ լրագրող։ Օգտագործել է Վ., Վարուժնակ ծածկանունները 
* Վաղինակ Աբրահամյան (1965-1993), հայ ազատամարտիկ, Արցախյան ազատամարտի մասնակից
* Վաղինակ Աղաջանյան (1965-1992), հայ ազատամարտիկ, Արցախյան ազատամարտի մասնակից
* Վաղինակ Ասլանյան (1918-2005), հայ նկարիչ
* Վաղինակ Բեքարյան (1891-1975), հայ մանկավարժ, բանաստեղծ, արձակագիր
* Վաղինակ Գալուստյան (ծ․ 1973), հայ նախկին հունահռոմեական ըմբիշ
* Վաղինակ Գրիգորյան (1923-1984), հայ Ֆիզիոլոգ
* Վաղինակ Զաքարյան (ԽՍՀՄ հերոս) (1920–1945), Խորհրդային Միության հերոս
* Վաղինակ Զաքարյան (ազատամարտիկ), (1967-1990), Արցախյան ազատամարտի մասնակից, առաջին զոհված հայ հետախույզը
* Վաղինակ Խաչատրյան (ծ․ 1915), հայ բժիշկ
* Վաղինակ Հովակիմյան (ծ․ 1925), հայ լրագրող և գրող
* Վաղինակ Մանդակունի (1929-1990), հայ նկարիչ
* Վաղինակ Մարգունի, (1908-1987), հայ խորհրդային դերասան
* Վաղինակ Միրզոյան (1926-1997), հայ նյարդաֆիզիոլոգ
* Վաղինակ Մռավյան (1884-1965), Հայաստանում խորհրդային ռեժիմի հաստատման աջակից
* Վաղինակ Շահումյան (1899-1966), հայ խորհրդային անասնաբույծ-սելեկցիոներ
* Վաղինակ Ոսկանյան (1932-1997), հայ խորհրդային անասնաբույծ
* Վաղինակ Վարդանյան (1923-1990), հայ վնասվածքաբան-օրթոպեդ
Բանաստեղծ-դափնեկիր

**Բանաստեղծ-դափնեկիր** (), պալատական բանաստեղծի կոչում, որը հաստատվել է միապետի կողմից և ավանդաբար պարտավորել է կոչում ունեցողին բանաստեղծություններով արձագանքել թագավորական ընտանիքի և պետության կյանքում տեղի ունեցող իրադարձություններին։ Բանաստեղծ-դափնեկրի կոչումը շնորհվել է ցմահ, իսկ 1999 թվականից` տասնամյա ժամկետով։ 19-րդ դարից սկսած` այն համարվում է առավել պատվավոր, քան թե` որևէ պարտավորություն ենթադրող կոչում, և դրա դափնեկիրը սովորաբար շարունակում է սեփական գրական կարիերան։

Այս կոչմանը նախորդել է պալատական բանաստեղծի կոչումը, սկայան չնայած որ պալատական բանաստեղծները միշտ եղել են Անգլիայի պատմության ընթացքում, պաշտոնապես նրանց կարգավիճակը որոշվել է միայն 1790 թվականին։

Բանաստեղծ–դափնեկրի նմանատիպ կոչում կա նաև ԱՄՆ-ում։ Տարբերությունն այն է, որ այստեղ Բանաստեղծ–դափնեկիրն ընտրվում են 1-2 տարով։

## Պալատական հայտնի պոետներ
* Gulielmus Peregrinus
* Master Henry
* Ջեֆրի Չոսեր (1340-1400)
* Ջոն Քեյ (1461-1483)
* Բերնարդ Անդրե Թուլուզից (1450-1522)
* Ջոն Սկելտոն (1460-1529)
* Էդմունդ Սպենսեր
* 1599` Սամուել Դանիել (1562-1619)
* 1619` Բենջամին Ջոնսոն (1574-1637)
* 1637` Վիլյամ Դավենանտ (1606-1668)

## Բանաստեղծ-դափնեկիրներ և կոչումը կրելու տարիներ
* 1670-1689` Ջոն Դրայդեն
* 1689-1692` Թոմաս Շադուել
* 1692-1715` Նաում Թեյթ
* 1715-1718` Նիկոլաս Ռոու
* 1718-1730` Լորենս Յուսդեն
* 1730-1757` Քոլլի Սիբեր
* 1757-1785` Ուիլյամ Ուայտխեդ
* 1785-1790` Թոմաս Ուորթոն
* 1790-1813` Հենրի Ջեյմս Պայ
* 1813-1843` Ռոբերտ Սաութի
* 1843-1850` Ուիլյամ Վորդսվորթ
* 1850-1892` Ալֆրեդ Թեննիսոն
* 1896-1913` Ալֆրեդ Օսթին
* 1913-1930` Ռոբերտ Բրիդյես
* 1930-1967` Ջոն Մեյսֆիլդ
* 1968-1972` Սեսիլ Դեյ–Լյուիս
* 1972-1984` Ջոն Բետչեման
* 1984-1998` Թեդ Հյուզ
* 1999-2009` Էնդրյու Մոուշն
* 2009-2019` Քերոլ Էնն Դաֆֆի
* 2019-ից` Սայմոն Արմիտիջ

## Ծանոթագրություններ

Կատեգորիա:Բրիտանական գրական մրցանակներ
Կատեգորիա:Տիտղոսներ
Դավիթ Լոմբան

**Դավիթ Ռոդրիգես Լոմբան** (, ), իսպանացի ֆուտբոլիստ, «Մալագա» ակումբի պաշտպան։

## Ակումբային կարիերա
Դավիթ Լոմբանն իր կարիերան սկսել է «Ռեալ Օվեդոյի» հայտնի դպրոցում։ Ակադեմիայի լուծարումից հետո նա տեղափոխվել է «Վալենսիա»։ Սկզբում Դավիթը խաղացել է երկրորդ կազմում՝ «Մեստալիայում», իսկ 2007 թվականի դեկտեմբերի 15-ին կատարել է նորամուտը «Վալենսիայի» կազմում՝ մասնակցելով «Բարսելոնայի» դեմ խաղին։ Ընդհանուր առմամբ «չղջիկների» կազմում պաշտպանն անցկացրել է երեք խաղ, և դրանք բոլորը անցկացվել են 2007/08 մրցաշրջանում։ 2009 թվականին նա վարձավճարով տեղափոխվել է «Սալամանկա», իսկ վերադարձից հետո վաճառվել է Պրիմերայից դուրս մնացած «Խերես» թիմին։ Այդ թիմի կազմում անցկացրած երկու մրցաշրջաններում Դավիթն իրեն լավ է դրսևորել՝ դառնալով թիմի նշանակալի խաղացող։ 2012 թվականին տեղափոխվել է «Բարսելոնայի» երկրորդ թիմ․ որպեսզի փոխարինի ակումբից հեռացած վետերան Արմանդոյին։

## Կարիերան հավաքականում
Իսպանիայի մինչև 17 տարեկանների կազմում Դավիթը եղել է թիմի անփոխարինելի պաշտպան։ Այդ հավաքականի կազմում նա դարձել է Եվրոպայի մինչև 17 տարեկանների առաջնության արծաթե մեդալակիր։ Դրանից բացի նա անցկացրել է մեկ խաղ Իսպանիայի մինչև 20 տարեկանների հավաքականում։

## Ձեռբերումներ
* Եվրոպայի մինչև 17 տարեկանների առաջնության արծաթե մեդալակիր – 2004
*Իսպանիայի գավաթի դափնեկիր – 2007/08

## Ելույթների վիճակագրություն

## Ծանոթագրություններ

Կատեգորիա:Գրանադայի ֆուտբոլիստներ
Կատեգորիա:Էլչեի ֆուտբոլիստներ
Կատեգորիա:Էյբարի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Մալագայի ֆուտբոլիստներ
Կատեգորիա:Վալենսիայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Բարսելոնա B-ի ֆուտբոլիստներ
Վլադիմիր Շչելկալին

**Վլադիմիր Շչելկալին** (, ), խորհրդային և ռուս երգիչ, ռեժիսոր, ՌԽՖՍՀ ժողովրդական արտիստ։

## Կենսագրություն
Վլադիմիր Շչելկալինը ծնվել է 1933 թվականի ապրիլի 22-ին, Վորոնեժում։ 1958 թվականին ավարտել է Վորոնեժիերաժշտական ուսումնարանը (Հ. Ն. Սինիցինոյի դասարան)։

1958-2001 թվականներին աշխատել է Վորոնեժի ֆիլհարմոնիայում որպես մենակատար և վոկալիստ։ 1990 թվականներից եղել է ռեժիսոր։ Նրա երգացանկում էին ռուս խորհրդային և արտասահմանյան դասական հեղինակաների բոլոր ստեղծագործությունները բասի համար, ինչպես նաև` ռուսական ժողովրդակական երգեր և ռոմանսներ։ Նաև ելույթ է ունեցել «Վորոնեժի աղջիկներ» ռուսական երգի անսամբլում։ Շրջագայել է երկրի շատ քաղաքներով, ինչպես նաև` արտասահմանում (Չեխոսլովակիա, Լեհաստան, Հարավսլավիա, Ավստրիա, Շվեդիա, Իտալիա, Ֆրանսիա, Հնդկաստան, Պակիստան)։

1975 թվականին «Մեղեդի» ընկերությունը թողարկել է ռուսական ժողովրդական երգերի սկավառակ` նրա կատարմամբ։

Մահացել է Վորոնեժում, 2004 թվականի ապրիլի 17-ին։

### Ընտանիք
* Կինը` խորեոգրաֆ, Վորոնեժի ժողովրդական երգչախմբի մենակատար
* Որդին` Սերգեյ Շչելկալինը, դերասան է

## Պարգևներ և Մրցանակներ
* Էստրադային արտիստների համառուսակական մրցույթի դիպլոմակիր (1960)
* ՌԽՖՍՀ վաստակավոր արտիստ (16.03.1960)
* ՌԽՖՍՀ ժողովրդական արտիստ (28.04.1984)

## Ծանոթագրություններ

## Արտաքին հղումներ
* 
* 
* 

Կատեգորիա:Երաժիշտներ այբբենական կարգով
Կատեգորիա:Ռեժիսորներ այբբենական կարգով
Կատեգորիա:Ռուս երգիչներ
Կատեգորիա:Ռուս ռեժիսորներ
Լիսիկեյզի

**Լիսիկեյզի** (իռլդ.Lios Ui Chathasaigh, նշանակում է «Կեյզիի ամրոց»), գյուղ Քլեր երկրում, Իռլանդիայում։ Այն գրավում է ծխական Clondegad-Kilchrist-ի տարածքի կեսը։ Գյուղը գտնվում է Ennis-Kilrush №68 ճանապարհի մոտ 3.5 կմ հեռավորության վրա վրա։ Տարածքը ձգվում է Քահերեայից դեպի արևելք-արևմուտք և Ֆրուրեից հյուսիս-հարավ դեպի Քլոնքոլման։ Լիսիկեյզին Քլերի 2007 թվականի ֆուտբոլի չեմպիոն է եղել և նույն տարում հաղթեց Քուսաքի գավաթը։

Բելինակալիի հռոմեական կաթոլիկ, ծխական եկեղեցին ընդգրկում է Բելինակալին, Լիսիկեյզին ու Բելիկորիկը, և Կիլլալո Դիոսեզի մաս է կազմում։

### ՕՙՆիլլի թուրը
1881 թվականին օտարալեզու հրատարակված գործերից պարզ դարձավ, որ երկու մարդ Լիսիկեյզիի մոտակայքում գտան երկաթե կոճկած բաճկոնով կիսանդրի, որի վրա  դրված էր ՕՙՆիլլ անունը փորագրած մեծ թուր։ Տղամարդիկ ենթադրեցին, որ դա դագաղ է և այդ մասին հայտնեցին ոստիկանության հետախուզման բաժնին։ Ոստիկանությունը բացեց արկղը և տեսավ, որ այն լիքն է հնագույն ժամանակների մետաղադրամներով։

## Ծանոթագրություններ

## Արտաքին հղումներ
* Lissycasey GAA Club />

Կատեգորիա:Իռլանդիայի բնակավայրեր
Գրեգ Վոգան

**Ջեյմս Գրեգորի «Գրեգ» Վոգան** ( , ), ամերիկյան հեռուստատեսության դերասան, հայտնի է  «Երիտասարդ և հանդուգն» (2002-2003), «Գլխավոր հոսպիտալ» (2003-2009) և «Մեր կյանքի օրերը» (2012-2016) ցերեկային հեռուստասերիալներում խաղացած դերերով։ Փրայմ թայմում ունեցել է կիսականոնավոր դեր «Հմայվածները» սերիալում (The WB Television Network,1999-2000), իսկ 2016 թվականին սկսել է նկարահանվել «Շաքարի տնկարկների թագուհին» սերիալում։

## Վաղ տարիներ
Վոգանը ծնվել է Դալասում (Տեխաս նահանգում), Ջեյմս Գրեգորի Վոգան ավագի և Բարբարա Էն Ալտի ընտանիքում, մեծացել է Մեսկիթ քաղաքում։ Նրա նախնիները եղել են հույներ և հնդիկներ։ Շատ ժամանակ է անցկացրել տատիկի և պապիկի հետ, որոնք ապրում էին Օստինից ոչ հեռու գտնվող Ֆրեդերիքսբուրգ ոչ մեծ քաղաքում։ Ամեն ամառ  քաղաքից դուրս էր անցկացնում՝ մատուցող աշխատելով իր պապիկի ռեստորանում։ Դպրոցն ավարտելուց հետո մեկնել է Միլան (Իտալիա), որտեղ Ջորջիո Արմանիի հագուստը գովազդելու առաջարկ է ստացել։ Արմանիից հետո Վոգանը համագործակցել է Ջաննի Վերսաչեի,  Թոմի Հիլֆիգերի, Ռալֆ Լորենի և շատ ուրիշների հետ։ Մոդելային բիզնեսում երկար և հաջողակ տարիներից հետո Վոգանը որոշել է իրեն փորձել կինոյում։

## Կարիերա
Նա տեղափոխվել է Լոս-Անջելես և ստացել մի քանի էպիզոդիկ դեր սերիալներում։ Նրա առաջին դերը դարձել է «Մալիբուի փրկարարները» սերիալում խաղացած էպիզոդիկ դերը։ Գլխավոր դերեր է ստացել նաև «Երիտասարդ և հանդուգն» և «Գլխավոր հոսպիտալ» սերիալներում։

1996 թվականին Վոգանը ծանոթացել է Աարոն Սփելինգի հետ։ Սփելինգը նրան դերեր է տվել «Բեվերլի-հիլս։ 90210» և «Հմայվածները» հանրահայտ նախագծերում։ 1999-ից մինչև 2000 թվականը Վոգանը նկարահանվել է «Հմայվածները» հեռուստասերիալում քույրերի հարևանի և Փայփերի ընկերոջ դերում, ինչը դարձրել է նրան ավելի հայտնի։ 2002 թվականին Վոգանը «Երիտասարդ և հանդուգն» հեռուստասերիալում ստացել է գլխավոր դերերից մեկը, բայց 2003 թվականին հեռացել է սերիալից։ Հենց այդ տարում էլ ստացել է դեր «Գլխավոր հոսպիտալ» սերիալում, որը նախկինում պատկանում էր Ջոնաթան Ջեքսոնին (դերասան) և Յակոբ Յանգին։ 2009 թվականին հեռացել է հեռուստասերիալից, իսկ նրա դերը նորից զբաղեցրել է Ջոնաթան Ջեքսոնը։

## Անձնական կյանք
2006 թվականի հունիսի 4-ին ամուսնացել է հոլանդացի մոդել Հաուդ Թուրիայի հետ։ Ունեն երեք որդի։ 2007 թվականի մայիսի 4-ին ծնվել է Ջեյթան Ջեյմս Վոգանը՝  () առաջին որդին։ 2010 թվականի հունվարի 19-ին՝ երկրորդ որդին՝ Քավան Թոմաս Վոգանը (), երրորդ որդին՝ Լանդան Ռեյդ Վոգանը ( ), ծնվել է 2012 թվականի մարտի 6-ին։

## Ֆիլմագրություն

## Ծանոթագրություններ

Կատեգորիա:1973 ծնունդներ
Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի մոդելներ
Կատեգորիա:Ամերիկացի տղամարդ կինոդերասաններ
Կատեգորիա:Հունիսի 15 ծնունդներ
Կառափնարան (վեպ)

«Կառափնարան» (), խորհրդային գրող Չինգիզ Այթմատովի վեպը։ Առաջին անգամ հրատարակվել է 1986 թվականին, «Նովիյ միր» ամսագրում։ Վեպը պատմում է երկու մարդկանց՝ Ավդի Կալլիստրատովի և Բոստոն Ուրկունչևի կյանքի մասին, որոնց ճակատագրերը կապված են գրքի սյուժետային գիծը կազմող Ակբարա գայլուհու կերպարի հետ։

## Սյուժե
Վեպը բաժանված է երեք մասից, որոնցից առաջին երկուսը պատմում են նախկին սեմինարիստ Ավդի Կալլիստրատովի մասին։ Երրորդ մասը նկարագրում է Բոստոնի կյանքը, որն ապրում է սոցիալիստական ունեցվածքը մասնավորի անցնելու դժվարին ժամանակահատվածում։

## Էկրանավորում
* Գայլուհու լացը (1989 թվական), ռեժիսոր` Դոորոնբեկ Սադիրբաև։

## Ծանոթագրություններ

## Գրականություն
* 

## Արտաքին հղումներ
* Բաց դաս 11-րդ դասարանում` ըստ Չ. Այթմատովի «Կառափնարան» վեպի 

Կատեգորիա:1986 վեպեր
Կատեգորիա:Չինգիզ Այթմատովի ստեղծագործություններ
Կատեգորիա:Ռուսերեն վեպեր